होटल बुक, शहरों में बढ़ी भीड़; लेकिन कुछ लोग इसे जश्न का मौका नहीं मानते
King Charles Queen Camilla Coronation Update. वेल्स के पूर्व राजकुमार और महारानी एलिजाबेथ II के बड़े बेटे चार्ल्स III की ताजपोशी 6 मई को होगी। चार्ल्स उस समय ब्रिटेन के राजा बन गए थे, जब पिछले साल सितंबर में उनकी मां का निधन हो गया था।
वेल्स के पूर्व राजकुमार और महारानी एलिजाबेथ II के बड़े बेटे चार्ल्स III की ताजपोशी 6 मई को होगी। चार्ल्स उस समय ब्रिटेन के राजा बन गए थे, जब पिछले साल सितंबर में उनकी मां का निधन हो गया था। अब धार्मिक समारोह के दौरान ताज पहनाकर उनका औपचारिक राज्याभिषेक होगा।
70 सालों में ब्रिटेन के पहले राज्याभिषेक का जश्न मनाने अगले हफ्ते बड़ी संख्या में लोग लंदन जा रहे हैं। वहीं, राज्याभिषेक के दौरान वीकेंड पर लंदन जाने वाले सभी यात्री रोमांचित नहीं हैं। वहां रहने वाले कई लोग 3 दिन के इस समारोह के दौरान बाहर जाने की योजना भी बना रहे हैं।
बकिंघम पैलेस के पास लोगों की तादाद बढ़ी
राज्याभिषेक समारोह की वजह से लंदन के होटल बुक हैं और बकिंघम पैलेस के आसपास का क्षेत्र लोगों से भरा है। ऐसे में लंदन जाने वाले लोगों को लग रहा है कि वे अपनी छुटि्टयों का लुत्फ नहीं उठा पाएंगे। लंदन में रहने वाले कुछ लोग भी इस बात से सहमत हैं कि राज्याभिषेक समारोह की वजह से उनकी छुटि्टयां बेकार जाएंगी। कुछ शाही प्रशंसक भी घर पर रह रहे हैं, जो ये मानते हैं कि चार्ल्स अपनी मां महारानी एलिजाबेथ से कम लोकप्रिय हैं।
टेक्सास स्थित एक ट्रैवल एजेंसी के एडवाइजर राल्फ इंटोस्का ने कहा, हफ्ते के अंत में कुछ लोग अक्सर लंदन आते हैं, लेकिन उनमें से कुछ को राज्याभिषेक समारोह को लेकर कोई रुचि नहीं है, क्योंकि वे भीड़ नहीं चाहते।
छुट्टियां मनाने बाहर जा रहे लोग
ह्यूस्टन में रहने वाले एक युवा फिटनेस प्रशिक्षक लॉरा एवेदी ने पिछले साल जुलाई में ही परिवार के साथ छुट्टी मनाने के लिए लंदन जाने का प्लान बनाया था। लेकिन उन्हें यह जानकर निराशा हुई कि उनकी छुटि्टयों की तारीख के साथ ही राज्याभिषेक समारोह की तारीखें टकरा रही हैं। वे कहते हैं, शहर में लोगों की खचाखच भीड़ भरी जा रही हैै और यह सही स्थिति नहीं है।
वास्तव में हमें इस समारोह में कोई रुचि नहीं है। उन्होंने कहा, यात्रा की योजना बनाना बुरा सपना था। राज्याभिषेक वाले दिन अब वह और उनका परिवार फुटबॉल मैच देखने लिवरपूल जाएगा।
जिस शासन ने हमेशा का दर्द दिया, उसका जश्न मनाना सही नहीं
लंदन के सॉफ्टवेयर इंजीनियर प्रणय मनोचा ने कहा, ब्रिटेन में बढ़ती महंगाई के चलते यह समारोह का समय नहीं है। साथ ही उनके दादा-दादी 1947 में भारत-पाक विभाजन से विस्थापित हुए थे। वे कहते हैं, ऐसा शासन जिसने हमेशा के लिए दर्द दिया, उसका जश्न मनाना सही नहीं लगता। वह इसके बजाय 6 मई को कॉर्नवाल में लंबी पैदल यात्रा करेंगे।